姚文田

姚文田（），字秋農，號梅漪。浙江歸安縣（今浙江吴兴）人。清朝政治人物、狀元。官至禮部尚書。

生平
姚文田生于乾隆二十三年（1758年）。乾隆五十九年（1794年）高宗巡幸天津，姚文田收召應試，獲得第一，授內閣中書，充軍機章京。嘉庆四年（1799年）中式一甲第一名進士（状元），授翰林院修撰。曾出典廣東、福建鄉試，出督廣東、河南學政，累遷國子監祭酒。

嘉慶十八年（1813年），直南書房。朝廷因林清之變，下詔求言，姚文田上疏，建議減稅賦、慎刑罰，得到清仁宗嘉納。嘉慶二十年（1815年），擢兵部侍郎，歷改戶部、禮部。嘉慶二十二年（1817年）典會試。嘉慶二十四年（1819年）督江蘇學政。

道光元年（1821年），江浙督撫孫玉庭等商議禁絕漕務浮收，明定為八折，實則許其加二。姚文田上疏反對，切中要害，於是朝廷下詔禁浮收，裁革運丁陋規，八折之議告寢。道光四年（1824年）擢左都御史。道光七年（1827年）遷禮部尚書。不久卒，朝廷依照尚書例賜卹，諡文僖。《清史稿》有傳。《清史稿·卷三百七十四》：姚文田，字秋農，浙江歸安人。乾隆五十九年，高宗幸天津，召試第一，授內閣中書，充軍機章京。嘉慶四年一甲一名進士，授修撰。迭典廣東、福建鄉試，督廣東、河南學政，累遷祭酒。十八年，入直南書房。會因林清之變，下詔求言，文田疏陳，略謂：「堯、舜、三代之治，不越教養兩端：為民正趨向之路，知有長上，自不干左道之誅；為民廣衣食之源，各保身家，自不致有為惡之意。近日南方患賦重，北方患徭多，民困官貧，急宜省事。久督撫任期，則州縣供億少，寬州縣例議，則人才保全多。」次年復上疏，言：「上之於下，不患其不畏，而患其不愛。漢文吏治蒸蒸，不至於姦，愛故也。秦顓法律，衡石程書，一夫夜呼，亂者四起，畏故也。自數年來，開上控之端，刁民得逞其奸；大吏畏其京控，遇案親提，訐訴不過一人，牽涉常至數十，農商廢業，中道奔波，受胥吏折辱，甚至瘐死道斃。國家慎刑之意，亦曰有冤抑耳。……」奏入，仁宗嘉納之，特詔飭各省以勸課農桑為亟，速清訟獄，嚴懲誣枉。二十年，擢兵部侍郎，歷戶部、禮部。二十二年，典會試。二十四年，督江蘇學政。道光元年，江、浙督撫孫玉庭等議禁漕務浮收，明定八折，實許其加二。文田疏陳積弊曰：「乾隆三十年以前，並無所謂浮收。……其於紀綱法度，所關實為匪細。」疏入，下部議。時在廷諸臣多以為言，文田持議切中時弊，最得其平。詔禁浮收，裁革運丁陋規，八折之議遂寢。四年，擢左都御史。七年，遷禮部尚書。尋卒，依尚書例賜卹，諡文僖。文田持己方嚴，數督學政，革除陋例，斥偽體，拔真才，典試號得士。論學尊宋儒，所著書則宗漢學。博綜群籍，兼諳天文占驗。林清之變未起，彗入紫微垣；道光初，彗見南斗下，主外夷兵事：文田皆先事言之。

著作
姚文田工書法，著作甚豐。有《學易討原》一卷、《春秋經傳朔閏表》二卷、《四書瑣語》一卷、《邃雅堂學古錄》七卷、《偏旁舉略》一卷、《古音諧》八卷、《四聲易知錄》四卷、《漢初年月日表》一卷、《廣陵事略》七卷、《周初年月日歲星表》一卷、《邃雅堂文集》十卷、《說文聲系》三十卷、《說文考異》三十卷、《春秋日月表》五卷、《後漢郡國志校補》一卷、《進御集》二卷、《四子義》一卷、《內經脈法一卷、《疑龍經注》一卷、《撼龍經注》一卷、《相宅》一卷。

註釋

 延伸阅读 


參考文獻
《清史稿》，趙爾巽等，中華書局點校本。

Category:清朝內閣中書
Category:軍機章京
Category:浙江狀元
Category:清朝狀元
Category:清朝翰林院修撰
Category:清朝廣東學政
Category:清朝河南學政
Category:清朝翰林院侍講
Category:清朝翰林院侍讀
Category:清朝國子監祭酒
Category:清朝詹事府詹事
Category:內閣學士
Category:清朝兵部侍郎
Category:清朝禮部侍郎
Category:清朝戶部侍郎
Category:清朝江蘇學政
Category:清朝左都御史
Category:清朝禮部尚書
Category:湖州人
W文
Category:諡文僖
Category:南書房行走